***Výbor Národnej rady Slovenskej republiky***

 ***pre vzdelávanie, vedu, mládež a šport***

 Bratislava 7. decembra 2023

 Číslo: CRD – 2540/2023

## P o z v á n k a

Podľa § 49 ods. 1 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **zvolávam**  **4. schôdzu** Výboru Národnej rady Slovenskej republiky pre vzdelávanie, vedu, mládež a šport, ktorá sa uskutoční

**7. decembra 2023 o 20.00 h**

v budove Kancelárie Národnej rady Slovenskej republiky, v rokovacej miestnosti výboru č. 33, Námestie Alexandra Dubčeka 1.

**Návrh programu:**

1. Vládny návrh zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňajú niektoré zákony **(tlač 78) – druhé čítanie**

**odôvodní:** T. Drucker, minister školstva, vedy, výskumu a športu

**spravodajca:** J. Habánik, podpredseda výboru

1. Vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony **(tlač 90) – druhé čítanie**

**odôvodní:** B. Susko, minister spravodlivosti SR

**spravodajca:** K. Farkašovský, poslanec

*(V prípade, ak sa Národná rada Slovenskej republiky uznesie prerokovať návrh zákona v druhom čítaní.)*

1. Návrh spoločnej správy výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňajú niektoré zákony vo výboroch v druhom čítaní **(tlač 78a)**

**spravodajca:** J. Habánik,poslanec

1. Rôzne

 Paula Puškárová v. r.

predsedníčka výboru